Puerto Barrios
<s>Puerto Barrios je općina od 112,163 i grad od 100,593 stanovnika na istoku Gvatemale u Departmanu Izabal u kom je administrativni centar.</s>

<s>Geografske karakteristike 
Puerto Barrios se nalazi u Honduraškom zaljevu (Zaljev Amatiq), udaljen 300 km sjeverno od glavnog grada Ciudad Guatemale.</s>

<s>Historija</s>

<s>Barrios je nastao kao luka kad je do njega izgrađena željeznička pruga nazvana Sjeverna željeznica, koja je povezala jug zemlje i glavni grad sa Atlanskim oceanom.</s><s>Pruga je otvorena 1892., tad je i dotadašnja carinarnica u nedalekom Livingstonu premještena u Barrios.</s><s>Naselje uz luku je osnovano 1895. pod imenom Ciudad Portuaria.</s>

<s>Grad je uz luku brzo rastao pa mu je u aprilu 1920. dodjeljen status općine, a u decembru je postao i administrativni centar Departmana Izabal.</s><s>Odlukom vlade 1921. pripojena mu dotadašnja općina Santo Tomás de Castilla.</s>

<s>Početkom 20. vijeka luka i željeznica postale su vlasništvo američke United Fruit Company, koja je imala velike plantaže banana u dolini rijeke Motague, koja nedaleko ima ušće u Karipsko more.</s>

<s>Luka u Puerto Barriosu bila je sve do 1970-ih glavna gvatemalska luka, tad je gvatemalska vlada nezadovoljna da joj stranci vode poslove izgradila novu luku u 10 km udaljenom Santo Tomás de Castilla, koja je postala glavna luka za teretne brodove.</s>

<s>Grad je pretrpio ozbiljnu štetu od potresa 1976.</s>

<s>Privreda</s>

<s>Puerto Barrios je danas administrativno-obrazovni centar i grad slobodne ekonomske zone u njegovu staru luku pristaju ponajviše putnički brodovi, a u novu teretni.</s>

<s>Izvori</s>

<s>Vanjske veze</s>

<s>Municipalidad de Puerto Barrios (službene stranice)</s>

<s>Gradovi u Gvatemali</s>

